
pentru organizarea concursului pentru ocuparea a unei funcţii contractuale de execuție vacante, pe perioadă nedeterminată, post unic de CHIMIST, în cadrul Laboratorului de Calitatea Apelor Baia Mare din cadrul Administrației Bazinale de Apă Someș-Tisa - Sistemul de Gospodărire a Apelor Maramureș


Administrația Bazinală de Apă Someș-Tisa, cu sediul în Cluj-Napoca, instituţie publică de interes naţional, cu personalitate juridică, prin Sistemul de Gospodărire a Apelor Maramureș, organizează concurs pentru ocuparea unei funcţii contractuale de execuție, pe perioadă nedeterminată

__1 POST VACANT UNIC DE CHIMIST__

în cadrul Laboratorului de Calitatea Apelor Baia Mare  din cadrul Administrației Bazinale de Apă Someș-Tisa -  Sistemul de Gospodărire a Apelor Maramureș .

Activitatea profesională a chimistului se va desfășura in cadrul  Laboratorului de Calitatea Apelor Baia Mare,din cadrul  Administraței Bazinale de Apă Someș-Tisa - Sistemul de Gospodărire a Apelor Maramureș, str.Hortensiei 2A.
Condiţiile specifice necesare în vederea participării la concursul pentru ocuparea unui  post corespunzător funcţiei contractuale de execuție, precum şi calendarul desfăşurării concursului sunt:

- studii superioare finalizate cu diplomă de licență, în domeniile fundamentale domeniile de licență și/sau specializările conform Nomenclatorul domeniilor și al specializărilor programelor de studii universitare în domeniul fundamental matematică și științe ale naturii (cod DFI 10), ramura de știință – chimie și inginerie chimică (cod RSI 30);

- alte cerințe: cunoștințe și competențe operare PC - pachetul Microsoft Office (Word, Excel, Acces, Power Point), Internet Explorer, Outlook;
- vechime: fără.
Programul de lucru al postului presupune activități specifice de laborator și muncă de teren, inclusiv disponibilitate pentru permanență la domiciliu, disponibilitate la program flexibil în perioade impuse de situații de urgență.
Constituie avantaj deținerea permisului de conducere categoria B.

        Calendarul  de desfăşurare al concursului pentru ocuparea a unei funcţii contractuale de execuție vacante unice de Chimist pe perioadă nedeterminată, Laborator de Calitatea Apelor Baia Mare, din cadrul  Administraței Bazinale de Apă Someș-Tisa - Sistemul de Gospodărire a Apelor Maramureș:
Concursul se va desfăşura la sediul Administrației Bazinale de Apă SOMEȘ – TISA Cluj cu sediul in Cluj Napoca, strada Vânătorului, nr.17, după următorul calendar:

- 27.10.2026 ora 16:00 - data limită de depunere la sediul S.G.A. Maramures, str.Hortensiei nr.2A, Baia Mare, jud.Maramureș a dosarelor de participare la concurs;

- 28.10.2026, ora 10.00 - selecţia dosarelor de concurs;
- 29.10.2026, ora 10.00- termen de afişare rezutate la selecţia dosarelor de concurs;
- 30.10.2026, ora 10.00 - termen de depunere contestaţii cu privire la rezultatul selecţiei dosarelor de concurs;
- 02.11.2026, ora 10.00 - termen de afişare a rezultatelor privind contestaţia la selecţia dosarelor de concurs;
- 04.11.2026, ora 10.00 - desfăşurare probă scrisă;
- 05.11.2026, ora 09.00 - termen de afişare rezultate proba scrisă;
- 05.11.2026, ora 13.00 -  termen de depunere contestaţii cu privire la rezultatul probei scrise;
[bookmark: _GoBack]- 06.11.2026, ora 12.00 -  termen de afişare a rezultatelor privind contestaţia la rezultatele probei scrise;
- 09.11.2026, ora 10.00 -  susţinere interviului;
- 09.11.2026, ora 15.00 -  termen de afişare a rezultatelor privind interviul;
- 10.11.2026, ora 10.00 -  termen de depunere contestaţii cu privire la rezultatul interviului;
- 10.11.2026, ora 15.00 - termen de afişare a rezultatelor privind contestaţia la rezultatele interviului;
- 11.11.2026, ora 10.00 - termen de afişare a rezultatelor finale.

Conform art.35 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:
a)	formular de înscriere la concurs, conform modelului prevăzut la anexa nr. 2 din HG 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate; 
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)	copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	cazierul judiciar sau, după caz, extrasul de pe cazierul judiciar;
g)	adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)	curriculum vitae, model european;
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
         	Copiile de pe actele prevăzute la lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Serviciul Resurse Umane sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă, pe adresa de email dispecer.sgamm@dast.rowater.ro

Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.

Pentru ocuparea unui post contractual vacant candidaţii trebuie să îndeplinească următoarele condiţii generale conform art. 15 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
        
Bibliografie - concurs ocupare post unic de Chimist în cadrul Laboratorului de Calitatea Apelor Baia Mare

1. LEGE nr. 107 din 25 septembrie 1996 (*actualizată*) Legea apelor;
2. ORDIN nr. 31 din 13 ianuarie 2006 privind aprobarea Manualului pentru modernizarea şi dezvoltarea Sistemului de Monitoring Integrat al Apelor din România (SMIAR);
3. HOTĂRÂRE nr. 570 din 10 august 2016 privind aprobarea Programului de eliminare treptată a evacuărilor, emisiilor şi pierderilor de substanţe prioritar periculoase şi alte măsuri pentru principalii poluanţi;
4. Bucur A. – Elemente de chimia apei, Ed. H.G.A, Bucureşti, 1999;
5. Ceauşescu D. – Utilizarea statisticii matematice în chimia analitică, Ed. Tehnică, Bucureşti, 1982;
6. Cordoş E., Frenţiu T., Ponta M., RUSU A., Dervasi E. – Analiza prin spectrometrie atomică, Institutul Naţional de Optoelectronică Bucureşti, 1998;
7. Cordoş E., Frenţiu T., Ponta M., RUSU A., Fodor A. – Analiza prin spectrometrie de absorbţie moleculară în ultraviolet-vizibil, Institutul Naţional de Optoelectronică Bucureşti, 2001;
8. Liteanu C., Hopârtean E. – Chimie analitică cantitativă, Ed. Didactică şi Pedagogică, 1972;
9. Negulescu M., Rusu G., Antoniu R., Cuşa E. - Protecţia calităţii apelor, Ed. Tehnică, 1982;
10. Pătroescu c., Gănescu I. – Analiza apelor, Ed. Scrisul Românesc, Craiova, 1980;
11. Pârvu C. – Ecosistemele din România, Ed. Ceres, Bucureşti, 1980;
12. Pietrzyk D.J., Frank C.W. – Chimie analitică, Ed. Tehnică, 1989;
13. Popa G., Paralescu I.A. – Chimie analitică, EDP, Bucureşti, 1977;
14. Preda I., Maroşi P. – Hidrogeologie, EDP, Bucureşti, 1971;

sau orice altă sursă din literatura de specialitate care tratează tematica în cauză.
Tematica- concurs ocupare post unic de Chimist în cadrul Laboratorului de Calitatea Apelor Baia Mare

1. Legislaţie în domeniul apelor
1.1. Terminologia utilizată în domeniul apelor (L107: Anexa 1);
1.2. Definiţia apei din punct de vedere a gospodăririi apelor (L107: A1.1, A1^1);
1.3. Principii pentru conservarea, protecţia şi îmbunătăţirea mediului acvatic în condiţiile utilizării durabile a resurselor de apă (L107: A1.6);
1.4. Obiective de mediu pentru corpurile de apă de suprafaţă şi subterană şi pentru corpurile de apă artificiale sau puternic modificate (L107: A2^1, A2^2, A2^4, A2^5). Excepţii (L107: A2^7). 
1.5. Caracterul natural al unui corp de apă: Starea apelor de suprafaţă şi subterană. Starea ecologică, starea chimică şi potenţialul ecologic. Monitorizarea stării apelor de suprafaţă şi subterană (L107: Anexa 1^1);
1.6. Caracterul artificial sau puternic modificat al unui corp de apă de suprafaţă. Ecoregiuni. Condiţii de referinţă specifice. Presiuni antropice, impact antropic, evaluarea impactului (L107: Anexa 1^3);
1.7. Caracterul artificial sau puternic modificat al unui corp de apă subterană. Caracterizarea iniţială/ ulterioară a corpului de apă, revizuirea impactului antropic (L107: Anexa 1^3);
1.8. Sistemul de monitoring integrat al apelor din România (O 31/ 2006)
1.9. Poluarea resurselor de apă (L107: A15). Prevenirea şi combaterea poluărilor accidentale (L107: A23); Lista principalilor poluanţi (L107: Anexa 6); Lista substanţelor prioritare în domeniul apei (L107: Anexa 5);
1.10. Programul de eliminare treptată a evacuărilor, emisiilor şi pierderilor de substanţe prioritar periculoase şi alte măsuri pentru principalii poluanţi (HG 570/ 2016);

2. Analiza fizico-chimică
2.1. Indicatori de calitate utilizaţi la evaluarea stării chimice şi a potenţialului chimic al apelor. Descriere şi caracterizare. Corelaţii posibile între indicatorii de calitate evaluaţi.
2.2. Metode de determinare prin gravimetrie. Principiile determinării. Instrumente gravimetrice. Etalonare în gravimetrie. Aducerea la masă constantă. Calculul rezultatului unei determinări gravimetrice;
2.3. Metode de determinare prin volumetrie (titrimetrie). Masa echivalentă. Principiile determinării volumetrice. Metode de indicare a sfârşitului titrării. Instrumente volumetrice. Standarde titrimetrice. Prepararea soluţiilor normale, molare. Stabilirea factorului. Calcule în analiza volumetrică. Titrarea acido-bazică, indicatori acido-bazici/ pH. Titrări redox (prin oxido reducere): permanganometria, dicromatometria, bromatometria, iodometria. Titrări bazate pe formarea de precipitate: argentometria; Titrări bazate pe reacţii cu formare de complecşi (complexonometria);
2.4. Metode de determinare potenţiometrice: determinarea conductivităţii electrice şi a pH-ului. Principii şi metode. Standarde de conductivitate şi pH. Calculul şi prepararea unei soluţii tampon. Variaţia cu temperatura. Panta electrodului de pH;
2.5. Metode de determinare prin spectrometrie de absorbţie moleculară în UV şi VIZ. Grupări cromofore şi auxocrome. Factori care influenţează reacţiile de culoare. Legea Lambert-Beer. Absorbanţă şi transmitanţă. Spectrometre cu absorbţie moleculară, clasificare, principii constructive şi funcţionale. Metode de reducere a interferenţelor şi a zgomotului. Etalonare, calculul unei serii de soluţii etalon;
2.6. Metode de determinare prin spectrometrie de absorbţie/ emisie atomică în flacără şi cu cuptor de grafit. Principiul metodei. Absorbanţă şi emitenţă. Spectrometre cu absorbţie/ emisie, clasificare, principii constructive şi funcţionale. Metode de reducere şi eliminare a interferenţelor şi zgomotului aparatului. Etalonare, calculul unei serii de soluţii etalon;
2.7. Metode de determinare prin nefelometrie/ turbidimetrie. Principiul metodei. Standarde nefelometrice.

3. Elemente de ecologie acvatică, hidrologie şi hidrogeologie
3.1. Ecosistem. Componente, clasificare, funcţii. Ecosistemul acvatic, caracterizare. Deteriorarea ecosistemelor prin poluare cu pesticide, produse petroliere, metale grele, alţi poluanţi chimici, prin eutrofizare, construcţii hidrotehnice, supraexploatare etc.
3.2. Autoepurarea apelor.

4. Elemente de statistică
4.1. Calculul mediei, medianei, mediei geometrice, mediei ponderate, calculul dispersiei; 
4.2. Distribuţii statistice (distribuţia binomială, distribuţia Poisson, distribuţie normală); 
4.3. Intervale de încredere; 
4.4. Teste statistice (testul t, testul F, teste pentru eliminarea unui rezultat presupus anormal); 
4.5. Analiza de regresie cu o singură variabilă independentă (metoda celor mai mici pătrate): regresia liniară, regresia neliniară, metode pentru verificarea liniarităţii;
4.6. Analiza de corelaţie.

5. Informatică aplicată
5.1. Editare de text. Folosirea utilitarului Word din pachetul MS Office la redactarea şi formatarea paginii şi a elementelor acesteia (antet şi subsol, text, note, tabele, elemente grafice etc). 
5.2. Calcul tabelar. Folosirea utilitarului Excel din pachetul Ms Office la prelucrarea datelor pe baza formulelor predefinite şi a celor construite de utilizator, formatarea datelor şi celulelor, importul şi exportul de date între foi de calcul şi/sau fişiere diferite, analiza automată a datelor, grafice. Construcţia de aplicaţii pentru calculul parametrilor statistici sau parţi din acestea.

6. Engleză tehnică sau altă limbă de circulație internațională
Soluţionarea unor probleme tehnice ale unui echipament de laborator în baza instrucţiunilor din cartea tehnică a echipamentului. 

		
						
Informaţii suplimentare se pot obţine la sediul Administraței Bazinale de Apă Someș-Tisa din Cluj-Napoca, strada Vanatorului nr.17,sau la numarul de telefon 0264433028,interior112/144, si la sediul Sistemului de Gospodărire a Apelor Maramureș  din Baia Mare, strada Hortensiei nr.2A, sau la numărul de telefon 0262- 225044, interior 126, persoană de contact :Sp.R.U Simona Toma – secretar comisie de concurs si comisie de soluţionare a contestaţiilor.
 



	
	





